cyanic-selkie/wikianc huggingface dataset:
Ιστορία των Ηνωμένων Πολιτειών Αμερικής
Περίοδος της ανασυγκρότησης
Πολλοί Αμερικάνοι, πίστευαν ότι οι σιδηρόδρομοι χρέωναν πολλά χρήματα στους αγρότες. Οι εργάτες έκαναν πορείες που διαλύθηκαν από τον στρατό. Έτσι ξεκίνησε ο Λαϊκισμός. Οι λαϊκιστές ήθελαν μεταβολές όπως φόρους εισαγωγών και άμεση εκλογή βουλευτών. Το λαϊκιστικό κίνημα έσβησε το 1896. Πολλές από τις απαιτήσεις των λαϊκιστών θα πραγματοποιούνταν στην προοδευτική εποχή που ακολούθησε.
Προοδευτική Εποχή και ιμπεριαλισμός
Στις Ηνωμένες Πολιτείες ως Προοδευτισμός ορίζεται η ιδέα ότι η κυβέρνηση θα πρέπει να έχει μεγαλύτερο ρόλο στην οικονομία έτσι ώστε να παρέχει υψηλές συνθήκες διαβίωσης για τους ανθρώπους, ιδιαίτερα για τους εργάτες. Ο Ιμπεριαλισμός είναι η ιδέα ότι οι ΗΠΑ θα πρέπει να έχουν ένα ισχυρότερο ναυτικό για να κατακτήσουν περιοχές.
Στα τέλη του 19ου και στις αρχές του 20ου αιώνα οι ΗΠΑ άρχισαν να έχουν ενεργό ρόλο σε θέματα εξωτερικής πολιτικής. Το 1898 οι ΗΠΑ πολέμησαν εναντίον της Ισπανίας, όπου νίκησαν και κατέλαβαν το Πουέρτο Ρίκο, τη Γκουάμ, το Γκουαντάναμο και τις Φιλιππίνες. Σε συνδυασμό με την αγορά της Αλάσκα και την κατάληψη της Χαβάη οι ΗΠΑ είχαν στην κατοχή τους όλη τη σημερινή έκταση των ΗΠΑ συν κάποιες άλλες περιοχές που θα έχαναν μετά τον Β' Παγκόσμιο Πόλεμο. Αυτή την περίοδο οι ΗΠΑ και τα ευρωπαϊκά κράτη ξεκίνησαν το εμπόριο με την Κίνα. Το 1901 ο Θεόδωρος Ρούζβελτ έγινε πρόεδρος. Ήταν στρατιώτης στον πόλεμο ενάντια της Ισπανίας. Ξεκίνησε μία πολιτική γνωστή ως "Big Stick" (Μεγάλο ξύλο). Σύμφωνα με αυτή οι ΗΠΑ είχαν ισχυρό ναυτικό και έλεγχο των χωρών της Λατινικής Αμερικής. Μεταξύ του 1901 και το 1930 οι ΗΠΑ έστειλαν στρατιώτες στη Λατινική Αμερική αρκετές φορές. Κατά τη διάρκεια της προεδρικής θητείας του Ρούζβελτ ξεκίνησαν οι εργασίες στη Διώρυγα Παναμά μία ένωση μεταξύ Ειρηνικού και Ατλαντικού ωκεανού που διευκόλυνε τις παγκόσμιες συγκοινωνίες.
Το 1920, ο Γούντροου Γουίλσον έγινε πρόεδρος. Ήταν προοδευτικός αλλά όχι όσο ο Ρούζβελτ. Εκείνη την περίοδο ψηφίστηκαν η 16η και 17η τροποποίηση του συντάγματος. Επέτρεπαν έναν ομοσπονδιακό φόρο εισαγωγών καθώς και άμεση εκλογή βουλευτών στο κογκρέσο της χώρας.
Δεκαετία 1920
Υπήρχε πολύ ρατσισμός το 1920. Οι Κου-Κλουξ-Κλαν απέκτησαν δύναμη ξανά και έκαναν επιθέσεις σε μαύρους, καθολικούς, Εβραίους και μετανάστες. Οι άνθρωποι κατηγορούσαν για τον πόλεμο και τα προβλήματα στις επιχειρήσεις τους μετανάστες και τους εργάτες τους οποίους αποκαλούσαν μπολσεβίκους (Ρώσοι κομμουνιστές). Πολλοί ήταν εκείνοι που πίστευαν ότι οι ΗΠΑ είχαν χάσει την επαφή με τη θρησκεία. Αυτό αντιμετώπισαν με τροποποιήσεις στη θρησκεία και επιθέσεις στην επιστήμη.
Μετά τον Πρώτο Παγκόσμιο Πόλεμο οι ΗΠΑ ακολούθησαν απομονωτική εξωτερική πολιτική. Έτσι έδειχναν ότι δεν ήθελαν να συμμετέχουν σε έναν άλλο διεθνή πόλεμο. Πέρασαν συνθήκες και όρους που υποτίθεται θα σταματούσαν τον πόλεμο και σταμάτησαν να πωλούν όπλα στους πρώην συμμάχους τους.
Το 1921 ο Ουόρεν Χάρντινγκ έγινε πρόεδρος. Πίστευε ότι ο μόνος τρόπος για να καλυτερέψει η οικονομία ήταν να ευνοηθούν οι μεγάλες επιχειρήσεις. Ενώ η οικονομία βρισκόταν σε ανοδικό επίπεδο το χάσμα μεταξύ των οικονομικά ισχυρών και αδυνάτων μεγάλωσε. Η προεδρία του Χάρντινγκ προκάλεσε πλήθος προβλημάτων. Ένα από αυτά ήταν οι γεωτρήσεις πετρελαίου. Ο Χάρντινγκ πέθανε το 1923 και ο Κάλβιν Κούλιτζ έγινε πρόεδρος. Η κυβέρνηση πίστευε ότι η κυβέρνηση πρέπει να περιορίσει τις μεγάλες επιχειρήσεις και ακολούθησε πολλές από τις πολιτικές του προκάτοχου του. Ο Κούλιτζ επέλεξε να μην συμμετέχει στις επόμενες προεδρικές εκλογές και έτσι ο Χέρμπερτ Χούβερ έγινε πρόεδρος.
Μεγάλη Ύφεση
Το 1929 μία Μεγάλη Ύφεση σημάδεψε τις ΗΠΑ. Το χρηματιστήριο κατέρρευσε. Πολλές τράπεζες ξέμειναν από χρήματα και έκλεισαν. Το 1932 το ένα τέταρτο του κράτους υπέφερε από ανεργία. Αυτό οδήγησε πολλούς ανθρώπους να εγκαταλείψουν τις φάρμες. Ο πρόεδρος Χούβερ προσπάθησε να σταματήσει την κρίση αλλά απέτυχε. Το 1932 ηττήθηκε και ο Φραγκλίνος Ρούζβελτ έγινε πρόεδρος. Εφάρμοσε το New Deal. Ήταν μία σειρά κυβερνητικών προγραμμάτων που θα ανακούφιζαν τους ανθρώπους και την οικονομία.
Το New Deal ονομάστηκε η περίοδος που έσωσε τον καπιταλισμό και απέτρεψαν τις ΗΠΑ να μετατραπούν σε φασιστικό η κομμουνιστικό κράτος. Παρ'όλο που το New Deal αναζωογόνησε την οικονομία δεν σταμάτησε τη Μεγάλη Ύφεση η οποία τελείωσε με το τέλος του Δευτέρου Παγκοσμίου Πολέμου.
Δεύτερος Παγκόσμιος Πόλεμος
Όταν ξεκίνησε ο Δεύτερος Παγκόσμιος Πόλεμος οι ΗΠΑ δήλωσαν ότι δεν θα εμπλακούν. Οι περισσότεροι Αμερικάνοι πίστευαν ότι οι ΗΠΑ έπρεπε να παραμείνουν ουδέτερες και κάποιοι πίστευαν ότι οι ΗΠΑ θα πρέπει να πολεμήσουν στο πλευρό των Γερμανών. Τελικά οι ΗΠΑ επιχείρησαν να βοηθήσουν τους Συμμάχους (Σοβιετική Ένωση, Γαλλία, Βρετανία) δίνοντας τους όπλα και χρήματα σε αντάλλαγμα να επιτρέπεται στις ΗΠΑ η ελεύθερη χρήση αεροπορικών βάσεων σε όλο τον κόσμο.
Ο πόλεμος άλλαξε πολλά για τις γυναίκες και τις μειονότητες. Κατά τη διάρκεια του πολέμου πολλές γυναίκες εργάστηκαν σε εργοστάσια και πολλοί αφροαμερικανοί υπηρέτησαν στον στρατό σε διαχωρισμένες μονάδες με λευκούς διοικητές.
Ψυχρός Πόλεμος
Μετά τον Δεύτερο Παγκόσμιο Πόλεμο οι ΗΠΑ και η Σοβιετική Ένωση ήταν οι δύο εναπομείναντες υπερδυνάμεις στον κόσμο. Ο Ψυχρός πόλεμος ήταν μία περίοδος έντασης μεταξύ των δύο αυτών χωρών σχετικά με τον τρόπο ζωής. Οι δύο αυτές χώρες προσπάθησαν να πάρουν τις άλλες χώρες με το μέρος τους. Η Σοβιετική Ένωση προσπαθούσε να κάνει τα κράτη κομμουνιστικά ενώ οι ΗΠΑ προσπαθούσαν να το αποτρέψουν. Αμερικάνοι και σοβιετικοί στρατιώτες ποτέ δεν πολέμησαν μεταξύ τους αλλά πολέμησαν άμεσα μέσα από τον πόλεμο της Κορέας (1950) και τον πόλεμο στο Βιετνάμ (1950-1970).
Ο πόλεμος στην Κορέα κράτησε λίγα χρόνια αλλά Αμερικάνοι στρατιώτες βρίσκονται εκεί από τότε. Ο πόλεμος στο Βιετνάμ κράτησε περισσότερο. Ξεκίνησε με μικρό αριθμό στρατευμάτων στο Βιετνάμ αλλά μέχρι το 1960 ο αριθμός αυτός αυξήθηκε ραγδαία. Οι δύο αυτοί πόλεμοι ήταν μεταξύ μιας βόρεια κομμουνιστικής κυβέρνησης υποστηριζόμενη από τη Σοβιετική Ένωση και μία νότια υποστηριζόμενη από τις ΗΠΑ. Ο πόλεμος στην Κορέα οδήγησε στη διχοτόμηση της Κορέας αλλά ο πόλεμος στο Βιετνάμ οδήγησε στην άνοδο ενός κομμουνιστικού κράτους αφού οι ΗΠΑ αναγκάστηκαν να εγκαταλείψουν τις εγκαταστάσεις τους στη χώρα λόγω απαιτήσεων του λαού να σταματήσει ο πόλεμος. Σχεδόν 250.000 Αμερικάνοι πέθαναν στο Βιετνάμ. Οι ΗΠΑ και η ΕΣΣΔ διαφωνούσαν σχετικά με το που θα έπρεπε να τοποθετούν πυρηνικά όπλα. Μία από αυτές τις διαφωνίες ήταν η Κρίση των πυραύλων της Κούβας. Κατά τη διάρκεια της κρίσης των πυραύλων της Κούβας οι ΗΠΑ και η ΕΣΣΔ έφτασαν πολύ κοντά στο να επιτεθούν η μια στην άλλη με πυρηνικά όπλα.
Κατά τη διάρκεια του πολέμου η κυβέρνηση των ΗΠΑ προσπάθησε να εντοπίσει κομμουνιστές. Η βουλή του αντιπροσώπων είχε συγκροτήσει μια ομάδα για να αντιμετωπίσει αυτό το γεγονός. Η μέθοδος αυτή οδήγησε ανθρώπους να χάσουν τις δουλειές τους να φυλακιστούν και ακόμα και να εκτελεστούν. Πολλοί ηθοποιοί και συγγραφείς τοποθετήθηκαν σε μαύρες λίστες εξαιτίας των ιδεών τους. Ο Ψυχρός πόλεμος ξεκίνησε σαν μια μορφή ανταγωνισμού για το ποια χώρα είχε ισχυρότερα και περισσότερα όπλα. Αυτό ξεκίνησε μετά την παραγωγή ατομικής βόμβας από τη Σοβιετική Ένωση. Στις ΗΠΑ ξεκίνησε ένα πρόγραμμα με σκοπό να χρησιμοποιηθούν χρήματα από την κυβέρνηση και από τις επιχειρήσεις για παρασκευή όπλων. Η κυβέρνηση και οι επιχειρήσεις βοηθήθηκαν για να αποκτήσουν μεγαλύτερη δύναμη. Κομμάτι αυτού του σχεδίου ήταν το Σχέδιο Μάρσαλ που αναγέννησε με την προώθηση αμερικανικών προϊόντων στην περιοχή. Το σχέδιο αυτό ενίσχυσε τη μεσαία τάξη και συνέχισε τον Ψυχρό πόλεμο. Εκτός του ανταγωνισμού για τα όπλα υπήρχε και ένας μεγάλος ανταγωνισμός για το διάστημα με τις δύο αυτές χώρες. Αυτό ξεκίνησε όταν οι σοβιετική έστειλαν ένα δορυφόρο στο διάστημα τον λεγόμενο Σπούτνικ το 1957. Οι κάτοικοι των ΗΠΑ φοβήθηκαν ότι η ΕΣΣΔ είχε πιο ανεπτυγμένη τεχνολογία και έτσι ενισχύθηκε η μελέτη μαθηματικών και φυσικής στα σχολεία. Μετά από λίγα χρόνια οι ΗΠΑ και η ΕΣΣΔ είχαν στείλει δορυφόρους, ζώα και ανθρώπους στη διαστημική τροχιά. Το 1969 η διαστημική αποστολή Απόλλων 11 έστειλε αστροναύτες στο φεγγάρι.
Η εξωτερική πολιτική των ΗΠΑ άλλαξε όταν οι ΗΠΑ έφυγαν από το Βιετνάμ και ο Ρίτσαρντ Νίξον παραιτήθηκε εξαιτίας σκανδάλου Γουότεργκειτ. Την περίοδο 1970 έως 1980, οι ΗΠΑ και η ΕΣΣΔ υπέγραφαν συνεχώς συνθήκες για να σταματήσουν την παραγωγή όπλων. Υπό την προεδρία του Νίξον και του Ρόναλντ Ρήγκαν οι ΗΠΑ έστειλαν στρατιώτες και χρήματα στη Λατινική Αμερική για να τους αποτρέψουν να μετατραπούν σε κομμουνιστικά κράτη. Αυτό οδήγησε σε εξάρσεις βίας στη Λατινική Αμερική. Εκείνη την περίοδο υπήρχαν οικονομικά πλήγματα επειδή οι ΗΠΑ είχαν μειωμένη βιομηχανική παραγωγή και επειδή ορισμένες χώρες στη Μέση Ανατολή δεν έδιναν στις ΗΠΑ όσο πετρέλαιο χρειαζόταν. Η Μέση Ανατολή έγινε σημαντικό κομμάτι της αμερικανικής εξωτερικής πολιτικής μετά την απαγωγή ορισμένων Αμερικάνων στο Ιράν το 1979. Το 1980 η κυβέρνηση των ΗΠΑ πούλησε όπλα στο Ιράν και ενίσχυσε στρατιωτικά τη Νικαράγουα. Οι ΗΠΑ εξισορρόπησαν τις σχέσεις τους με την Κίνα. Ο Ψυχρός πόλεμος έληξε όταν ο κομμουνισμός κατέρρευσε στη Σοβιετική Ένωση και σε άλλες χώρες.
Εσωτερικά, κοινωνικά προβλήματα
Οι ΗΠΑ απέκτησαν πάλι ευημερία. Εκατομμύρια λευκοί άνθρωποι έφυγαν από τις πόλεις και εγκαταστάθηκαν στα προάστια σε νότιες και δυτικές περιοχές γνωστές ως Ζώνη του Ήλιου. Αγόρασαν νέα αμάξια και τηλεοράσεις. Γεννήθηκαν νέες σκέψεις και ιδέες και ακόμα περισσότεροι άνθρωποι εντάχθηκαν στη Μεσαία Τάξη.
right|thumb|190px|Ο Μάρτιν Λούθερ Κινγκ δίνει την ομιλία "Έχω ένα όνειρο". Μία ομάδα που ήταν φτωχή ήταν οι Αφρο-Αμερικανοί. Οι περισσότεροι ή ζούσαν σε φτωχές γειτονιές σε βόρειες πόλεις ή στον νότο που έρχονταν αντιμέτωποι με ρατσισμό. Αυτές οι συνθήκες οδήγησαν στο κίνημα φυλετικών δικαιωμάτων το 1950, ηγέτης του οποίου ήταν ο Μάρτιν Λούθερ Κινγκ και άλλοι. Το 1954 το Ανώτατο δικαστήριο διακήρυξε παράνομο τον φυλετικό διαχωρισμό στα σχολεία ο οποίος θα σταματούσε σε λίγα χρόνια. Το 1955 ηγήθηκε ενός μποϊκοτάζ με λεωφορεία στο Μοντγκόμερι. Το 1950-1960 ήθελε να παρθούν μέτρα για να σταματήσουν οι διαχωρισμού στις επιχειρήσεις καθώς και στα δημόσια μέρη. Ο Κινγκ δέχτηκε βοήθεια από τον πρόεδρο Τζον Κένεντι, ο οποίος δολοφονήθηκε από τον Λη Χάρβεϊ Όσβαλντ, και τον διαδέχθηκε ο Λύντον Τζόνσον. Το 1963 ηγήθηκε μιας πορείας στην Ουάσινγκτον για τις φυλετικές διακρίσεις. Σύντομα, το Κογκρέσο ψήφισε νόμους που καθιέρωναν τον διαχωρισμό παράνομο. Ο Τζόνσον επίσης δημιούργησε ένα πρόγραμμα γνωστό ως "Σπουδαία Κοινωνία" που βοήθησε τους φτωχούς και τις μειονότητες.
Οι μαύροι δεν ήταν η μόνη ομάδα που διεκδίκησε δικαιώματα την ψυχροπολεμική εποχή. Οι ομοφυλόφιλοι άνδρες και γυναίκες, που συχνά παρενοχλούνταν, άρχισαν το 1969 να απαιτούν τα δικαιώματα ισότητας που τους αντιστοιχούσαν. Οι γυναίκες επίσης πολέμησαν για τα δικαιώματα τους. Παρ'όλο που οι περισσότερες ήταν απασχολημένες με τον Δεύτερο Παγκόσμιο Πόλεμο, είχαν επιστρέψει στα σπίτια τους με το τέλος του πολέμου. Την περίοδο 1970 έως 1980 δημιουργήθηκαν ακόμα περισσότερες εργασιακές ευκαιρίες για τις γυναίκες.
Το 1960, δημιουργήθηκε η έννοια της η υποκουλτούρας. Ένα γνωστό κίνημα ήταν οι χίπις, οι οποίοι είχαν ιδιαίτερο ύφος ντυσίματος και συνήθιζαν να κάνουν χρήση μαριχουάνας, ενώ τάζονταν κατά του πολέμου και υπέρ της αγάπης. Οι χίπις, μαζί με φοιτητές κολεγίων, ήταν οι ομάδες που είχαν την πιο έντονη στάση κατά του Πολέμου του Βιετνάμ.
Τέλος του Ψυχρού Πολέμου
Το 1992 ο Μπιλ Κλίντον έγινε πρόεδρος. Υπό την προεδρία του οι ΗΠΑ έστειλαν στρατιώτες στη Βοσνία και Ερζεγοβίνη σε μία αποστολή των Ηνωμένων Εθνών. Οι ΗΠΑ έγιναν μέλη του NATO. Πολλοί άνθρωποι δεν ενέκριναν τις κινήσεις του Κλίντον και έτσι έχασε τον έλεγχο του Κογκρέσου από ρεπουμπλικάνους το 1994. Ο Κλίντον κατηγορήθηκε ότι είπε ψέματα στο δικαστήριο για μία εξωσυζυγική του σχέση αλλά η Βουλή δεν του αφαίρεσε την προεδρία.
Παραπομπές
Ευχαριστία
Απόστολος Βέλλιος
Ο Απόστολος Βέλλιος (Θεσσαλονίκη, 8 Ιανουαρίου 1992) είναι Έλληνας διεθνής ποδοσφαιριστής που αγωνίζεται ως επιθετικός για τον Π.Α.Σ. Λαμία 1964. Είναι γιος του παλαίμαχου ποδοσφαιριστή του Ηρακλή, Κώστα Βέλλιου.
Ηρακλής
Ο Βέλλιος ξεκίνησε την καριέρα του στον Ηρακλή Θεσσαλονίκης υπογράφοντας επαγγελματικό συμβόλαιο το 2008. Πραγματοποίησε την πρώτη του εμφάνιση σε έναν αγώνα εναντίον της Ξάνθης στις 26 Απριλίου 2009 στο τέλος της περιόδου 2008-09. Το πρώτο του γκολ στην επαγγελματική του καριέρα το πέτυχε εναντίον του Ολυμπιακού Πειραιώς στο Στάδιο Γεώργιος Καραϊσκάκης στις καθυστερήσεις του αγώνα, χαρίζοντας μάλιστα την εκτός έδρας ισοπαλία στην ομάδα του. Έμεινε στην ομάδα της Θεσσαλονίκης έως τον Ιανουάριο του 2011. thumb|left|150 px| Ο Βέλλιος στην [[Έβερτον]]
Εβερτόν
Τον Ιανουάριο του 2011 μετακόμισε στην αγγλική Έβερτον, ενώ είχε προηγηθεί το ενδιαφέρον των Φούλαμ, Ολυμπιακού Πειραιώς,   ΑΕΚ  και Μπολόνια, αλλά τελικά προτίμησε τον σύλλογο του Λίβερπουλ.
Αν και την πρώτη του χρονιά δεν υπολογιζόταν για την πρώτη ομάδα της Έβερτον, οι εμφανίσεις του με τη δεύτερη ομάδα εντυπωσίασαν τον προπονητή του Ντέιβιντ Μόγες, ο οποίος στις 2 Απριλίου 2011 του έδωσε τα πρώτα λεπτά συμμετοχής σε έναν αγώνα εναντίον της Άστον Βίλα. Στις 17 Σεπτεμβρίου 2011 σκόραρε το πρώτο γκολ στην Πρέμιερ Λιγκ εναντίον της Γουίγκαν. Συνολικά μέχρι το τέλος της περιόδου 2011-12 συμπλήρωσε 16 συμμετοχές στην Πρέμιερ Λιγκ, πετυχαίνοντας και 3 γκολ και έγινε ένας από τους λίγους Έλληνες ποδοσφαιριστές που έχουν αγωνιστεί στην κορυφαία κατηγορία του αγγλικού ποδοσφαίρου. Με τις εμφανίσεις του κέρδισε την εκτίμηση των οπαδών της Έβερτον που τον ανέδειξαν κορυφαίο νεαρό ποδοσφαιριστή της ομάδας τους. Την επόμενη αγωνιστική περίοδο ο Βέλλιος αγωνιζόταν κυρίως στη δεύτερη ομάδα της Έβερτον (κάτω των 21), πραγματοποιώντας καλές εμφανίσεις.
Λιρς ΣΚ
Τον Ιούλιο του 2014 υπέγραψε διετές συμβόλαιο συνεργασίας με τη βελγική Λιρς, όμως τον Ιανουάριο του 2015 παραχωρήθηκε ως δανεικός για έξι μήνες στη δανική Βέστσιελαντ.
Ηρακλής
Έναν χρόνο αργότερα έλυσε το συμβόλαιό του με τη βελγική ομάδα, επιστρέφοντας ως ελεύθερος έπειτα από τέσσερα χρόνια απουσίας στον Ηρακλή.
Νότιγχαμ Φόρεστ
Οι καλές του εμφανίσεις στον "Γηραιό" (11 τέρματα σε 27 συμμετοχές) έφεραν το επόμενο καλοκαίρι (2016) τη μεταγραφή του έναντι 1,2 εκ. ευρώ στη Νότιγχαμ Φόρεστ.
Διεθνής καριέρα
Έχει αγωνιστεί σε όλες τις μικρότερες εθνικές ομάδες ποδοσφαίρου της Ελλάδας. Συγκεκριμένα, με την Ελπίδων (Κ-21) έχει 22 συμμετοχές και 4 τέρματα, ενώ έχει διατελέσει διεθνής και στις εθνικές ομάδες των Παίδων (Κ-17) και των Νέων (Κ-19), με 16 συμμετοχές και 9 τέρματα.
Στις 29 Μαρτίου 2016 πραγματοποίησε το ντεμπούτο του με την Ελλάδα με προπονητή τον Μίχαελ Σκίμπε, στην εντός έδρας φιλική αναμέτρηση εναντίον της Ισλανδίας.
Διακρίσεις
Το 2012 αναδείχθηκε κορυφαίος νεαρός ποδοσφαιριστής της Έβερτον, σε ψηφοφορία που οργάνωσε ο σύνδεσμος φιλάθλων της ομάδας σε όλη την Αγγλία.
Πυμπλί
Το Πυμπλί (γαλλικά: Publy) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Πυμπλικαίν (γαλλικά: Publicains).
Ελεύθερος επαγγελματίας
Ο ελεύθερος επαγγελματίας, ευρέως γνωστός και ως αυτοαπασχολούμενος, είναι όρος που χρησιμοποιούνται συνήθως για ένα άτομο που δεν δεσμεύεται από συμβάσεις και δεν έχει εργοδότη. Ως επί το πλείστον, γνωστά παραδείγματα ελευθέρων επαγγελματιών είναι οι καταστηματάρχες. Οι άνθρωποι στον χώρο της μουσικής, συγγραφής, προγραμματιστές κ.α. επίσης αποτελούν παραδείγματα. Το 2018, σε Ευρώπη και Αμερική, υπολογίζεται πως το 20%-30% του εργατικού δυναμικού ήταν αυτοαπασχολούμενο.
Παραπομπές
Κατηγορία:Εργασία
1660 Γουντ
Ο Γουντ (Wood) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1953 από τον Νοτιοαφρικανό αστρονόμο Μπρούβερ, που παρατηρούσε από το Γιοχάνεσμπουργκ, και πήρε το όνομά του προς τιμή του Νοτιοαφρικανού αγγλικής καταγωγής αστρονόμου Χάρρυ Έντγουιν Γουντ.
Εξαιτίας της μεγάλης εκκεντρότητας της τροχιάς του, κοντά στο περιήλιό του ο Γουντ εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη, ενώ κατά το αφήλιο κινείται προς την εξωτερική περιοχή της Κύριας Ζώνης.
Φυσικά χαρακτηριστικά
Ο φασματικός τύπος του Γουντ είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι
Γουντ
Ρομπ Στράους
Ο Ρόμπερτ Στράους (γεν. 1 Οκτωβρίου 1983) είναι Αμερικάνος επαγγελματίας παλαιστής, που εργάζεται στο TNA Wrestling. Στα ρινγκ που εμφανίζεται είναι γνωστός ως Robbie E (Ρόμπι Ι).
(2000-2007)
Ο Στράους άρχισε τη καριέρα του στη πάλη το 2000 και αγωνίστηκε σε πολλές ανεξάρτητες εταιρείες. Πιο συγκεκριμένα, πέρασε απο τα Chaotic Wrestling, East Coast Wrestling Association, Hardway Wrestling, Jersey All Pro Wrestling, National Wrestling Alliance, Pro-Pain Pro Wrestling και New York Wrestling Connection.
Οι Κακοί της Disney
Αυτή είναι η λίστα των κακών της Disney, που συχνά βασίζονται σε φανταστικούς χαρακτήρες κινουμένων σχεδίων και παραμυθιών. Ορισμένοι από τους κακούς χαρακτήρες έχουν εμφανιστεί στη συνέχεια, σε βιντεοπαιχνίδια, κόμικς, θεατρικές παραστάσεις ή προσαρμογές ζωντανής δράσης των αρχικών ταινιών.
Ρομπ Στράους
TNA Wrestling (2010-)
Το 2010, υπέγραψε με το TNA Wrestling και σύντομα κατέκτησε το Πρωτάθλημα Κατηγορίας Χ. Εκεί, έγινε γνωστός ως Ρόμπι Ι, υποδυόμενος έναν αντιπαθητικό σελέμπριτι. Στο ρινγκ συνοδευόταν απο τον ογκώδη σωματοφύλακα Ρομπ Τέρι, ο οποίος συχνά επενέβαινε σε αγώνες του. Το 2011, ο Ρόμπι κέρδισε το Τηλεοπτικό Πρωτάθλημα, το οποίο κράτησε για τέσσερις μήνες. Έπειτα είχε αντιπαλότητες με διάφορους παλαιστές, όπως Τζέι Λίθαλ, Έρικ Γιάνγκ και Ντίβον.
Οι Κακοί της Disney
Όπως συμβαίνει και με τη λίστα των πριγκιπισσών της Disney, έτσι και οι κακοί χαρακτήρες των ταινιών, συχνά ομαδοποιούνται σε μια επίσημη λίστα.
Λίστα των κακών
Βασικά μέλη Επαναλαμβανόμενα μέλη Μέλη της Pixar
Ρομπ Στράους
TNA Wrestling (2010-)
Το 2013 συμμάχησε με τον Τζέσι Γκόντερζ και έγιναν γνωστοί ως οι "Μπρο Μανς", ενώ ο Ζίμα Άιον έγινε ο μάνατζερ της ομάδας. Στη συνέχεια οι Μπρο Μανς κατέκτησαν το πρώτο τους Ομαδικό Πρωτάθλημα TNA στο Bound for Glory. Τον Φεβρουάριο του 2014 έχασαν το πρωτάθλημα, αλλά το επανέκτησαν τον Μάρτιο.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Οι Κακοί της Disney
Εμπορευματοποίηση
Τον Αύγουστο του 2018, ένα επιτραπέζιο παιχνίδι στρατηγικής με τίτλο  Disney Villainous  εκδόθηκε από την γερμανική εταιρεία Ράβενσμπουργκερ και κυκλοφόρησε αποκλειστικά στα καταστήματα Target. Σε αυτό το παιχνίδι: οι παίκτες ανταγωνίζονται ο ένας τον άλλον ως κακοί της Disney, προσπαθώντας να επιτύχουν τους στόχους τους από την ταινία, ενώ ταυτόχρονα προσπαθούν να επιβραδύνουν τους αντιπάλους τους. Μέχρι τον Μάρτιο του 2021, έχουν κυκλοφορήσει τέσσερις αυτόνομες επεκτάσεις, με την καθεμία να προσθέτει τρεις διαφορετικούς κακούς που μπορούν να παίξουν.
Τα εμπορεύματα με τους κακούς ήταν διαθέσιμα στο πρώην κατάστημα Villains in Vogue, στα Disney's Hollywood Studios.Το κατάστημα ήταν τόσο επιτυχημένο, που το 1991 άνοιξε το Disneyland Villain Shop, ενώ Η USAopoly κυκλοφόρησε επίσης μια σειρά προϊόντων με κακούς της Disney. Μεταξύ αυτών είναι ένα επιτραπέζιο παιχνίδι με βάση τη Monopoly που ονομάζεται  My Disney Villains Monopoly , όπου οι παίκτες αποφασίζουν ποιοι από τους 30 κακούς μπορούν να εμφανιστούν στο ταμπλό.
Ένα διαδικτυακό παιχνίδι γνώσεων της Disney με τίτλο  Who Wants to be a Villionaire , που κυκλοφόρησε τον Οκτώβριο του 2001, βασίζεται στο βρετανικό τηλεπαιχνίδι  Ποιος θέλει να γίνει εκατομμυριούχος  (Who Wants to Be a Millionaire?) και παρουσιάζει διάφορους κακούς ως οικοδεσπότες, οι οποίοι κάνουν ερωτήσεις σχετικά με την ταινία στην οποία εμφανίζονται. Η λειτουργία "Phone-a-Friend", η οποία μετονομάστηκε σε "Phone-a-Fiend" θα συνδέει τον παίκτη με την Κρουέλα Ντε Βιλ.
Υπάρχει επίσης μια σειρά παιχνιδιών με τίτλο Disney's Divas of Darkness. Η σύνθεση περιλαμβάνει τη Μαλέφισεντ, τη Κακιά Βασίλισσα, την Κρουέλα Ντε Βιλ, την Ούρσουλα και τη Ντάμα Κούπα.
Πουέντρ
Το Πουέντρ (γαλλικά: Pointre) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Πουεντρέ (γαλλικά: Pointrés).
Παραπομπές
Κατηγορία:Κοινότητες του Ζυρά
Μεσσάπιο όρος
Το νότιο τμήμα του ευρύτερου ορεινού όγκου είναι το όρος Ύπατον, στην κορυφή του οποίου βρίσκεται η Μονή της Μεταμόρφωσης του Σωτήρος Σαγματά. Οι βόρειες υπώρειες του Μεσσαπίου καταλήγουν απότομα στον βόρειο ευβοϊκό κόλπο, στα ριζά του οποίου βρίσκονται τα ερείπια της αρχαίας πόλης της Ανθηδώνας. Τμήματα του Μεσσαπίου έχουν διάφορες ονομασίες, όπως «Λυκοβούνι» και «Γαλατσίδεζα». Στις νοτιοανατολικές απολήξεις του Μεσσαπίου, δίπλα από τον λόφο της Γαλατσίδεζας, διέρχεται η παλαιά εθνική οδός Χαλκίδας - Θηβών, στην περιοχή της Ριτσώνας.
Το Μεσσάπιο καλυπτόταν από πυκνά πευκοδάση, επίσης διέθετε και πλούσια πανίδα με μεγάλα θηλαστικά, όπως αλεπούδες, τσακάλια ακόμα και λύκους. Μάλιστα έχουν διασωθεί αρκετές αναφορές από τους γηραιότερους κατοίκους της περιοχής για την εμφάνιση λύκων και τσακαλιών. Αλλεπάλληλες όμως πυρκαγιές κατά τις τελευταίες δεκαετίες έχουν αποψιλώσει τις πλαγιές του, με αποτέλεσμα η ευρύτερη περιοχή να έχει υποστεί μεγάλη οικολογική καταστροφή και να υπάρχει η ανάγκη αναδάσωσης. Η πρώτη μεγάλη πυρκαγιά του προκλήθηκε από τον εμπρησμό των κατοχικών Γερμανοϊταλικών δυνάμεων το 1944, για τον εντοπισμό ελληνικών αντιστασιακών τμημάτων, και η τελευταία τον Ιούλιο του 2009 στην περιοχή της Ριτσώνας.
Παραπομπές
Μεσσαπιο
The Musalman
Η The Musalman είναι η παλαιότερη καθημερινή εφημερίδα που γράφεται στη γλώσσα Ούρντου και δημοσιεύεται στο Τσεννάι της Ινδίας. Πρόκειται για μια βραδινή εφημερίδα με τέσσερις σελίδες, που γράφονται όλες χειρόγραφα από καλλιγράφους, πριν από τη μαζική παραγωγή τους σε ένα πιεστήριο. Σύμφωνα με τα Wired και The Times of India, η The Musalman είναι πιθανότατα η μοναδική χειρόγραφη εφημερίδα στο κόσμο.
Ιστορία
Η εφημερίδα ιδρύθηκε από τον Σιέντ Αζμαθούλλαχ στο 1927. Εγκρίθηκε από τον Δρ. Μουχτάρ Αχμέντ Ανσαρί, τον πρόεδρο της συνεδρίας του Μαντράς του Ινδικού Εθνικού Κογκρέσου. Το γραφείο της εφημερίδας βρίσκεται στον Υψηλό Δρόμο Τριπλικέιν στο Τσεννάι.
Μετά το θάνατο του Σιέντ Αζμαθούλλαχ, η εφημερίδα εκδόθηκε από τον Σιέντ Φαζουλλάχ, ο οποίος πέθανε στις 26 Απριλίου 2008, σε ηλικία 78 ετών. Το 2007, ο Φαζουλλάχ εξέφρασε φόβο ότι η καλλιγραφία ίσως πεθάνει με αυτόν, καθώς οι γιοι του δεν ενδιαφέρονταν στην συνέχιση της παράδοσης της καλλιγραφίας. Ο γιος του Φαζουλλάχ, Σιέντ Νασρουλλάχ, δήλωσε ότι δεν ενδιαφέρεται για την καλλιγραφία και ότι «θα υπάρξουν αλλαγές», όταν θα αναλάβει τη δημοσίευση της εφημερίδας.
Συγγραφική ομάδα
Οι καλλιγράφοι, γνωστοί ως κατίμπ, δουλεύουν σε μια μικρή γωνία ενός γραφείου με ένα δωμάτιο 800 τετραγωνικών μέτρων. Ο χώρος δεν διαθέτει πολλές εγκαταστάσεις - μόνο δύο ανεμιστήρες τοίχου, τρεις λάμπες και ένα φωτιστικό σωλήνα. Διαθέτει επίσης έναν υπολογιστή και έναν εκτυπωτή. Από το 2008, η ομάδα καλλιγραφίας αποτελείται από έναν άνδρα και δύο γυναίκες, που εργάζονται σχεδόν τρεις ώρες σε κάθε σελίδα της χειρόγραφης εφημερίδας. Το χειρόγραφο προϊόν επεξεργάζεται σε μια μορφή αρνητική προς τη φωτογραφία και παράγεται μαζικά με ένα πιεστήριο.
Το 2007, ο Ραχμάν Χουσεϊνί είναι ο επικεφαλής κατίμπ (καλλιγράφος) της εφημερίδας. Συμμετείχε στην εφημερίδα ως λογιστής και ανέλαβε τη θέση του κατίμπ, όταν ο τότε επικεφαλής κατίμπ πέθανε το 1980. Το 2007 ο Ραχμάν Χουσεϊνί κέρδιζε 2.500 ρουπίες το μήνα, ενώ οι υπόλοιποι κατίμπ, οι Σαμπάνα και Χουρσίντ, κέρδιζαν 60 ρουπίες την ημέρα για κάθε σελίδα.
Ο επικεφαλής ανταποκριτής είναι ο Τσιννασουάμι Μπαλασουμπραμανιάμ, που συνεργάζεται με την εφημερίδα για τα τελευταία 20 χρόνια. Η εφημερίδα διαθέτει ανταποκριτές σε όλη την Ινδία, συμπεριλαμβανομένου του Νέου Δελχί, της Καλκούτας και του Χαϊντεραμπάντ.
Το γραφείο της εφημερίδας φιλοξενεί συχνά αναγνωρισμένους ποιητές, θρησκευτικούς ηγέτες και βασιλικά πρόσωπα, από τους οποίους μερικοί συνεισφέρουν στις σελίδες της εφημερίδας.
Μορφή
Η εφημερίδα αποτελείται από τέσσερις σελίδες. Η μπροστινή σελίδα καλύπτει εθνικές και διεθνείς ειδήσεις, η δεύτερη και η τρίτη καλύπτει τοπικές ειδήσεις, ενώ η τέταρτη σελίδα καλύπτει αθλητικές ειδήσεις. Στη κάτω δεξιά γωνία της εφημερίδας υπάρχει ένα κενό σημείο, στην περίπτωση που υπάρχουν έκτακτες ειδήσεις.
Τον Απρίλιο του 2008, η εφημερίδα πουλιόταν για 75 παϊσέ το αντίγραφο, και έχει περίπου 22.000 συνδρομητές.
Εξωτερικοί σύνδεσμοι
Κατηγορία:Εφημερίδες με τόπο έκδοσης την Ινδία
Λε Ρεπό
Το Λε Ρεπό (γαλλικά: Les Repôts) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Ρεποζιέν (γαλλικά: Reposiens).
Παραπομπές
Κατηγορία:Κοινότητες του Ζυρά
Διπλή στήλη των Σενέκα του νεώτερου και Σωκράτη (Αρχαιολογικά Μουσεία του Βερολίνου SK 391 (R 106))
Η Ρωμαϊκή διπλή στήλη του Σενέκα και Σωκράτη που φιλοξενείται στα Αρχαιολογικά Μουσεία του Βερολίνου με αριθμό καταλόγου SK 391 (R 106) είναι έργο του 3ου αιώνα και το μοναδικό γλυπτό για το οποίο είμαστε σίγουροι ότι εικονίζει Σενέκα. Φέρει επιγραφές στα ρωμαϊκά και ελληνικά. Το δεύτερο πρόσωπο είναι του Σωκράτη.
Περιγραφή
Οι δύο κεφαλές είναι ενωμένες στο πίσω κρανίο, στο σβέρκο και στην ωμοπλάτη. Οι δύο άνδρες είναι ντυμένοι επάνω από τον αριστερό ώμο με μανδύα του ρήτορα και φιλοσόφου. Ο γενειοφόρος Σωκράτης φοράει και δεύτερο ρούχο κάτω από τον μανδύα. Ο Σενέκας παρουσιάζεται χωρίς γενειάδα, φαλακρός και με ρυτιδωμένο μέτωπο.
Ερμηνεία
Η διπλή στήλη συγκαταλέγεται στον δημοφιλή τύπο των Ερμών, συγκεκριμένα της διπλής στήλης που τοποθετούνταν σε δημόσιους χώρους στην Ελλάδα και σε ιδιωτικά κτίρια στην Ρώμη των αρχαίων χρόνων.
Ιστορική τοποθέτηση
Το έργο χρονολογείται στις αρχές του 3ου αιώνα, το πρωτότυπο της κεφαλής του Σενέκα όμως πιστεύεται ότι είναι αρχαιότερο και ανέρχεται στο έτος 50 με 60, όταν ο Σενέκας ήταν ακόμα εν ζωή.
Πηγές
Κατηγορία:Εκθέματα στο Πέργκαμονμουζέουμ, Βερολίνο Κατηγορία:Έργα γλυπτικής
Σεβκεφζά Σουλτάνα
Η Σεβκεφζά Βαλιντέ Σουλτάν (Οθ. Τούρκικα:شوق افزا سلطان) (Τούρκικα: Şevkefza Valide Sultan, 1820 - 17 Σεπτεμβρίου 1889) ήταν η τέταρτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας. Κατείχε την θέση της Βαλιντέ Σουλτάν από τις 30 Μαΐου 1876 έως τις 31 Αυγούστου 1876, όταν ο γιος της Ηγεμόνας Μουράτ ανέβηκε στο θρόνο ως Μουράτ Ε΄.
Βιογραφία
Γεννήθηκε στις 12 Δεκεμβρίου 1820 ως Βίλμα στο Πότι, στην Ρωσική Αυτοκρατορία(σημερινή Γεωργία). Αρχικά ήταν Χριστιανή και εξισλαμίστηκε μετά τη σύλληψη της.Ο πατέρας της ήταν ο Τσερκές Μεχμέτ Μπέης και η μητέρα της ήταν η Τζεμιλέ Χανίμ. Είχε μια αδελφή που ονομαζόταν Φατμά Λαλερού Χανίμ. Η οικογένειά της μετανάστευσε από τον Καύκασο στην Κωνσταντινούπολη, όπου και παραδόθηκε στην αυλή του Σουλτάνου Μαχμούτ Β΄.
Η Νουρτάμπ Καντινεφέντι (μια σύζυγος του Σουλτάνου Μαχμούτ Β΄) πήρε την Σεβκεφζά στην φροντίδα της. Μετονομάστηκε και έλαβε μια απόλυτα τουρκική και μουσουλμανική εκπαίδευση στο χαρέμι του παλατιού Τοπ Καπί. Όταν ήταν 18 ετών τράβηξε την προσοχή του Αμπντούλ Μετζίτ Α΄ ο οποίος την παντρεύτηκε την 1η Αυγούστου 1839, στο παλάτι, όταν ο Αμπντούλ Μετζίτ ήταν μόνο δεκαέξι ετών. Στις 21 Σεπτεμβρίου του 1840 η Σεβκεφζά γέννησε τον Ηγεμόνα Μουράτ. Ήταν επίσης μητέρα της Αλιγιέ Σουλτάν.
Βαλιντέ Σουλτάν
Στις 30 Μαΐου 1876, ο γιος της Μουράτ ανέβηκε στο θρόνο ως Μουράτ Ε΄ και έγινε Βαλιντέ Σουλτάν. Ο Μουράτ διόρισε την Σεβκεφζά Σουλτάν ως επικεφαλής σύμμαχο και τον Νταμάτ Νουρί Πασά, σαν Κύριο Πασά, μετά από το οποίο η Σεβκεφζά και ο Νουρί κατάσχεσαν όλα τα χρυσά νομίσματα και κοσμήματα, μακριά από τον προηγούμενο Σουλτάνο, Αμπντούλ Αζίζ, και την μητέρα του Περτεβνιγιάλ Σουλτάν, η οποία ήταν η προηγούμενη Βαλιντέ Σουλτάν κρυμμένα στο χαρέμι του παλατιού Ντολμαμπαχτσέ.
Μετά από βασιλεία ενενήντα τριών ημερών ο Μουράτ Ε΄ καθαιρέθηκε στις 31 Αυγούστου 1876 λόγω των προσπαθειών του για εφαρμογή δημοκρατικών μεταρρυθμίσεων στην αυτοκρατορία, και φυλακίστηκαν στο Παλάτι Τσιραγάν. Λέγεται ότι η Σεβκεφζά δε συμφιλιώθηκε με την εκθρόνιση του Μουράτ. Μια νύχτα του 1877, όταν οι οπαδοί του Μουράτ προσπάθησαν να τον επαναφέρουν στο θρόνο, η Σεβκεφζά τον ενθάρρυνε να παίξει το ρόλο του. Αλλά ο Μουράτ ήταν πολύ νευρικός και αναστατωμένος για να διευθύνει τη συνωμοσία. Με δεδομένη την έλλειψη ηγεσίας, η συνωμοσία δεν ήταν μια ευκαιρία επιτυχίας.
Πέθανε στις 17 Σεπτεμβρίου 1889 στο Παλάτι Τσιραγάν, στο Ορτάκιοϊ, στην Κωνσταντινούπολη και θάφτηκε στο Γενί Τζαμί.
Πηγές
Κατηγορία:Βασιλομήτωρ
Κατηγορία:Βαλιδέ Σουλτάνες Κατηγορία:Σουλτάνες της Οθωμανικής Αυτοκρατορίας
Άγιος Πέτρος, Δομινίκα
Ο Άγιος Πέτρος (αγγλικά: Saint Peter) είναι μια ενορία της Δομινίκας. Πρωτεύουσα είναι η Κολιώ. Έχει έκταση 27,7 τ.χλμ.. Έχει πληθυσμό 1.452 κατοίκων (2001) και πυκνότητα 52 κατοίκων ανά τ.χλμ.
Γεωγραφία
Ο Άγιος Πέτρος βρίσκεται βορειοδυτικά της Δομινίκας. Συνορεύει στα βόρεια με τον Άγιο Ιωάννη, στα νότια με τον Άγιο Ιωσήφ και στα κεντρο-ανατολικά με τον Άγιο Ανδρέα. Έχει έκταση 27,7 τ.χλμ.. Είναι η τρίτη μικρότερη ενορία της Δομινίκας μετά τον Άγιο Λουκά και τον Άγιο Μάρκο.
Εξωτερικοί σύνδεσμοι
Κατηγορία:Ενορίες της Δομινίκας
Συμμετοχή της Μπουρκίνα Φάσο στους Θερινούς Ολυμπιακούς Αγώνες 2020
Η Μπουρκίνα Φάσο συμμετείχε στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Ήταν η δέκατη εμφάνιση της στους αγώνες, ενώ η χώρα κέρδισε το πρώτο της μετάλλιο σε Ολυμπιακούς Αγώνες, με τον Ουγκ Φαμπρίς Ζανγκό να κατακτά το χάλκινο μετάλλιο στο τριπλούν των ανδρών.
Παραπομπές
Μπουρκίνα Φάσο Θερινοί Ολυμπιακοί Αγώνες 2020
Λε Ναν
Το Λε Ναν (γαλλικά: Les Nans) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Λεζ Ουρς (γαλλικά: Les Ours).
1661 Γκρανούλε
Ο 1661 Γκρανούλε (1661 Granule) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,848. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Εξωτερικοί σύνδεσμοι
Γκρανουλε
Ο προφήτης (ταινία)
Ο προφήτης είναι μια δραματική ταινία κινουμένων σχεδίων του 2014 που γυρίστηκε ως διασκευή του βιβλίου του 1923 του Χαλίλ Γκιμπράν Ο προφήτης. Σε παραγωγή της Σάλμα Χάγιεκ, της οποίας η φωνή είναι επίσης παρούσα στην ταινία, το έργο είναι γυρισμένο από διαφορετικούς σκηνοθέτες για κάθε συλλογικό δοκίμιο της ταινίας, με τον σκηνοθέτη κινουμένων σχεδίων Ρότζερ Άλερς να επιβλέπει και να έχει και τον ρόλο του σεναριογράφου. Οι σκηνοθέτες της ταινίας περιλαμβάνουν τους Πολ και Γκαετάν Μπρίτσι, Τζόαν Σ. Γκρατζ, Μοχάμεντ Σαΐντ Χαρίμπ, Τομ Μουρ, Νίνα Πάλεϊ, Μπιλ Μπίλμπτον, Τζόνα Σφαρ και Μίκαλ Σότσα.
Πλοκή
Με φόντο τον Λίβανο υπό την Οθωμανική Αυτοκρατορία, η Καμίλα, μια χήρα μητέρα, εργάζεται ως οικονόμος του Μουσταφά, ενός αλλοδαπού ποιητή, ζωγράφου και πολιτικού ακτιβιστή που κρατείται σε κατ' οίκον περιορισμό. Ο Μουσταφά φυλάσσεται από τον στρατιώτη Χαλίμ, ο οποίος ποθεί κρυφά την Καμίλα. Η μικρή κόρη της Καμίλα, η Αλμίτρα, έχει σταματήσει να μιλάει λόγω του θανάτου του πατέρα της και έχει γίνει ταραχοποιός που κλέβει συχνά από ντόπιους εμπόρους. Οι μοναδικοί φίλοι της Αλμίτρα είναι οι γλάροι. Το κορίτσι φαίνεται να μπορεί ακόμη και να τους μιλά βγάζοντας ήχους σαν πουλί.
Μια μέρα, ο πομπώδης λοχίας του Χαλίμ έρχεται για να πει στον Μουσταφά ότι είναι πλέον ελεύθερος και ότι πρέπει να επιβιβαστεί σε ένα πλοίο και να πάει στην πατρίδα του μέχρι το τέλος της ημέρας. Ο λοχίας συνοδεύει τον Μουσταφά στο πλοίο και ο Μουσταφά περνάει τον χρόνο συνομιλώντας με την Καμίλα, την Αλμίτρα και τον Χαλίμ, καθώς και με τους κατοίκους της πόλης, που τον θεωρούν ήρωα. Οι συζητήσεις του Μουσταφά, που κυμαίνονται σε θέματα από την ελευθερία, την οικογένεια και τον γάμο, μέχρι την εργασία, το φαγητό, την αγάπη και το καλό και το κακό, γυρίζονται από τους διάφορους σκηνοθέτες της ταινίας με το δικό μοναδικό στιλ του καθενός από αυτούς.
Μόλις φτάσουν στο πλοίο, ο στρατός φυλακίζει τον Μουσταφά σε ένα φρούριο αντί να του επιτρέψει να επιβιβαστεί. Ο διοικητής χαρακτηρίζει τα γραπτά του Μουσταφά ως στασιαστικά και απαιτεί από αυτόν να ανακαλέσει τις δηλώσεις του. Ο Μουσταφά αρνείται, βεβαιώνοντας ότι τα γραπτά του δεν είναι στασιαστικά. Έτσι, ο διοικητής καταδικάζει τον Μουσταφά σε θάνατο από εκτελεστικό απόσπασμα το επόμενο πρωί, αν δεν αποκηρύξει τα γραπτά του. Το ίδιο βράδυ, η Καμίλα, η Αλμίτρα και ο Χαλίμ προσπαθούν να βοηθήσουν τον Μουσταφά να δραπετεύσει.
Στο σπίτι, η Καμίλα και η Αλμίτρα παίρνουν όλα τα γραπτά και τα σχέδια του Μουσταφά ακριβώς πριν φτάσει ο στρατός και κρύβονται στο δάσος. Ξαφνικά, ακούν δυνατούς πυροβολισμούς και βλέπουν το κοπάδι των γλάρων να φεύγει από το φρούριο, αλλά η Αλμίτρα επιμένει ότι ο Μουσταφά είναι εντάξει. Καθώς βλέπει το κοπάδι να κυκλώνει το πλοίο που πλέον αναχωρεί, η Αλμίτρα βλέπει το πνεύμα του Μουσταφά στο πλοίο που κατευθύνεται προς το σπίτι.
Εξωτερικοί σύνδεσμοι
Κατηγορία:Ταινίες βασισμένες σε βιβλία Κατηγορία:Αγγλόφωνες ταινίες Κατηγορία:Γαλλικές ταινίες Κατηγορία:Καναδικές ταινίες Κατηγορία:Αμερικανικές ταινίες Κατηγορία:Ταινίες του 2014 Κατηγορία:Κινηματογράφος στην Ασία Κατηγορία:Ταινίες κινουμένων σχεδίων του 2014
Β΄ Αγγλοελληνικός Στολίσκος Ημιολιών
Ο Β΄ Αγγλοελληνικός Στολίσκος Ημιολιών ιδρύθηκε τον Οκτώβριο του 1943 στο μέσο του Β΄ Παγκοσμίου Πολέμου μετά από πρόταση του Βρετανού Ναυάρχου Αλεξάνδρειας προς τον Αρχηγό Στόλου. Ο στόλος του Ελληνικού Πολεμικού Ναυτικού βρισκόταν τότε στην Αίγυπτο και άλλες περιοχές ως μέρος του συμμαχικού στόλου καθώς η Ελλάδα βρισκόταν υπό Γερμανική κατοχή. Η σχετική εργασία συγκρότησης του ανατέθηκε στον έφεδρο Αντιπλοίαρχο Α. Λόντο – έμπειρο αξιωματικό, αφού προηγουμένως είχε υπηρετήσει στην 1η ΑΣΗ (Αγγλικός Στολίσκος Ημιολιών). Ο 2ος ΑΕΣΗ είχε βάση το λιμάνι της Αλεξάνδρειας και μερικές φορές τα λιμάνια της Κύπρου. Ο 1ος ΑΣΗ και 2ος ΑΕΣΗ έδρασαν σε δύο περιοχές, βορείως και παραλλήλως του ακρωτηρίου ‘Κριός’ όπου είχε την έδρα του ο 1ος ΕΣΗ (Ελληνικός Στολίσκος Ημιολιών) και νοτίως του παραλλήλου αυτού, όπου είχε την έδρα του ο 2ος ΑΕΣΗ.
Στροφύλι Κηφισιάς
Το Στροφύλι αποτελεί περιοχή της Κηφισιάς, που ορίζεται από τις οδούς Όθωνος, Εμμανουήλ Μπενάκη και Τατοΐου. Αποτελεί συνοικία με αξιοθαύμαστο αρχιτεκτονικό απόθεμα, καθώς φιλοξενεί τις αρχοντικές κατοικίες πολλών ιστορικών προσωπικοτήτων, πολιτικών, καλλιτεχνών και ανθρώπων του πνεύματος. Από την περιοχή διέρχεται το αρχαίο ρέμα της Πύρνας και σε συνδυασμό με την πλούσια βλάστηση, αλλά και το δροσερό και υγιεινό κλίμα ο τόπος αυτός έμελλε να αποτελέσει ισχυρό πόλο έλξης στα τέλη του 19ου αιώνα και στις αρχές του 20ου αιώνα. Το διάστημα αυτό πολλοί Αθηναίοι της ανώτερης οικονομικά τάξης θα κτίσουν τις επαύλεις τους στην περιοχή.
Ιστορία
Στα τέλη του 19ου αιώνα πολλοί Αθηναίοι αλλά και ομογενείς αποφασίζουν να κτίσουν τις θερινές τους επαύλεις στην περιοχή. Στην ανάπτυξη του Στροφυλίου συνέβαλε και η έλευση το 1889 του ατμοκίνητου σιδηροδρόμου, που ελαχιστοποίησε την απόσταση Αττική - Κηφισιά σε 30 με 40 λεπτά. Πρόκειται για το θρυλικό Θηρίο της Κηφισιάς.
Μετά την κατασκευή της σιδηροδρομικής γραμμής Αθηνών - Πειραιώς το 1868, αποφασίζεται η συνέχιση της γραμμής στα προάστια, αλλά και στα μεταλλεία του Λαυρίου. Η εταιρεία Σιδηρόδρομοι Αττικής με διευθυντή τον Φωκίωνα Νέγρη, ανέλαβαν την υλοποίηση του έργου. Η επέκταση της γραμμής μέχρι το Λαύριο, ήταν αποτέλεσμα της συμφωνίας ανάμεσα στον διευθυντή των μεταλλείων Φωκίωνα Νέγρη και τον Χαρίλαο Τρικούπη. Μετά από πολλές προτάσεις που απορρίφθηκαν αποφασίστηκε η επέκταση της γραμμής προς Βορρά μέσω Πατησίων, Ποδαράδων, όπως αποκαλούσαν τη Νέα Ιωνία, με σταθμό στο Ηράκλειο και μετά θα διακλαδιζόταν προς δύο κατευθύνσεις. Η μία προς Κηφισιά και η άλλη μέσω Φιλοθέης, Χαλανδρίου, Γέρακα, Κάντζας, Παιανίας, Κορωπίου, Μαρκοπούλου, Καλυβίων, Κερατέας και Θορικού θα κατέληγε στο Λαύριο, όπου θα συνδεόταν με τα μεταλλεία της Γαλλικής Εταιρείας. Μία δεκαετία αργότερα, το 1901 οι Σιδηρόδρομοι Αττικής συνήψαν συμφωνία με το Ελληνικό Δημόσιο, για αναστολή της εξαγοράς του σιδηροδρόμου, με αντάλλαγμα την δημιουργία του Άλσους της Κηφισιάς, αλλά και τον ηλεκτροφωτισμό της πόλης. Για την κατασκευή του Άλσους επιλέχθηκε η περιοχή ανάμεσα στην πλατεία Πλατάνου και το σταθμό της Κηφισιάς, η οποία ανήκε στον Κωνσταντινουπολίτη έμπορο Στέφανο Γεωργαντά. Ο σιδηρόδρομος διέθετε εκδρομική - βιομηχανική διακλάδωση μέχρι το Στροφύλι και από εκεί στο Διόνυσο. Η σιδηροδρομική γραμμή Κηφισιάς - Στροφυλίου - Διονύσου αποτελούσε προέκταση της γραμμής προς τα λατομεία της αγγλικής εταιρείας μαρμάρου GRECIAN MARBLES, 'Μάρμορ' LTD, στο Διόνυσο. Η γραμμή από το σταθμό της Κηφισιάς συνέχιζε βόρεια μέσω της οδού Στροφυλίου και διέσχιζε κάθετα με πασάγια τις οδούς Χαριλάπου Τρικούπη και Ελευθερίου Βενιζέλου. Μέσω της οδού Γεωργίου Παπανδρέου και Ρόδων, όπου διασταυρωνόταν με τη λεωφόρο Διονύσου και έφτανε στα λατομεία. Το Στροφύλι απέκτησε σιδηροδρομικό σταθμό, που αποτελούσε τον τερματικό σταθμό της γραμμής Πλατεία Λαυρίου - Στροφυλίου, ο οποίος σήμερα βρίσκεται στο τριγωνικό οικόπεδο ανάμεσα στις οδούς Στρέιτ, Εμμανουήλ Μπενάκη και Στροφυλίου. Το 1938 ο ατμοκίνητος σιδηρόδρομος έπαψε να λειτουργεί.
Πολλές ιστορικές προσωπικότητες μεταξύ των οποίων ο Παύλος Μελάς, η Πηνελόπη Δέλτα, ο Στέφανος Στρέιτ, ο Εμμανουήλ Μπενάκης, ο Ιωάννης Πεσμαζόγλου, έχτισαν τα σπίτια τους στο Στροφύλι, και τώρα κάποια από αυτά λειτουργούν ως μουσειακοί χώροι. μικρογραφία|503x503px|Ο πύργος Αποστολίδη επί της οδού Δηλιγιάννη και Τατοΐου |αριστεράμικρογραφία|Η έπαυλη του Εμμανουήλ Μπενάκη στο Στροφύλι|386x386px
Αρχιτεκτονική
Σήμερα σώζονται 140 επαύλεις στην περιοχή, όλες διατηρητέες. Οι περισσότερες είναι εκλεκτικιστικού ρυθμού, ενώ δε λείπουν και τα νεοκλασικά κτίσματα. Νεορομαντικές επαύλεις, νεογοτθικά και νεοβυζαντινά κτίρια, συνθέτουν το αρχιτεκτονικό τοπίο μέσα στη βλάστηση και τον δροσερό αέρα, δίπλα από την κοίτη του ρέματος της Πύρνας. Κυρίαρχα χαρακτηριστικά της αρχιτεκτονικής της περιοχής αποτελούν η επιρροή από τον εκλεκτικισμό, η διάκριση των κτιρίων σε βάση, κορμό και στέψη, οι εμβληματικές είσοδοι με προστώα και περιστύλια, η οργάνωση του κατακόρυφου άξονα του κλιμακοστασίου με τη μορφή οξυκόρυφου πύργου και ο τονισμός του κεντρικού άξονα εισόδου. Σε πολλά υπάρχει ασυμμετρία και ελευθερία στη σύνθεση, ενώ δε λείπουν και τα αυστηρά συμμετρικά νεοκλασικά.
Η οδός Στροφυλίου που διασχίζει την περιοχή, λέγεται πως πήρε το όνομά της από την στροφή που έπαιρνε το τρένο για να ξαναγυρίσει στο σταθμό. Η οδός Δηλιγιάννη πήρε το όνομά της από τον πρωθυπουργό Θεόδωρο Δηλιγιάννη, που διατηρούσε σπίτι στην περιοχή. Στην ομώνυμη οδό βρίσκεται η έπαυλη της οικογένειας Βαλλιάνου, κτισμένη γύρω στα 1890. μικρογραφία|Η έπαυλη Ζούρα στην οδό Εμμανουήλ Μπενάκη|441x441px|αριστεράΣτην οδό Εμμανουήλ Μπενάκη, στη διασταύρωση με τη Στροφυλίου βρίσκεται η νεορομαντική έπαυλη του Εμμανουήλ Μπενάκη, με τον επιβλητικό της χαρακτήρα, τις ξύλινες επενδύσεις στις όψεις και την ιδιαίτερη μορφολογία. Δίπλα στη διασταύρωση με τη Στεφάνου Δέλτα βρίσκεται η φρουριακής αρχιτεκτονικής έπαυλη της Πηνελόπης Δέλτα, η οποία αγοράστηκε από τον Εμμανουήλ Μπενάκη και παραχωρήθηκε στην κόρη του. Στο κτίριο αυτό η συγγραφέας έθεσε τέλος στη ζωή της κατά την εισβολή των γερμανικών στρατευμάτων στην Αθήνα το 1941. Σήμερα στεγάζει το Τμήμα Ιστορικών Αρχείων του Μουσείου Μπενάκη. Στη συμβολήτης Εμμανουήλ Μπενάκη με την Πεσμαζόγλου βρίσκεται η έπαυλη Ατλαντίς, σε πομπηινό ρυθμό με ζωοφόρο με ζωγραφική διακόσμηση, έργο του Ερνέστου Τσίλλερ. Στη διαστάυρωση της Πεσμαζόγλου με την Εμμανουήλ Μπενάκη βρίσκεται και η εκλεκτικιστική έπαυλη Ζούρα που ανεγέρθηκε το 1892, με την εμβληματική είσοδο και την πυργοειδή απόληξη. Η νεοκλασική έπαυλη Δρυάδες βρίσκεται στην οδό Πεσμαζόγλου και αποτελούσε μία εκ των πέντε επαύλεων που οικοδομήθηκαν στο κτήμα Πεσμαζόγλου. Στη διασταύρωση της Στροφυλίου με την Πεσμαζόγλου βρίσκεται η νεογοτθική έπαυλη του πρωθυπουργού Πέτρου Πρωτοπαπαδάκη και της οικογένειάς του. Στην στην οδό Πεσμαζόγλου 19 βρίσκεται και οι κατοικία του Γερμανού αρχαιολόγου Wilhelm Dörpfeld.
Τοπόσημα
Σημαντικά τοπόσημα της περιοχής αποτελούν:
μικρογραφία|351x351px|Η έπαυλη Ζερβουδάκη (Σταθάτου) επί της οδού Τατοΐου|αριστερά
μικρογραφία|507x507px|Η οικία του Παύλου Μελά στο Στροφύλι|κέντρο
Παραπομπές
https://www.kathimerini.gr/society/561210175/architektoniko-kynigi-thisayroy-sto-strofyli/
https://issuu.com/eirini_ppl/docs/eirini_ppl_thesis_
https://www.trenotita.gr/images/the-beast-from-Kifissia.pdf.pdf
Κατηγορία:Κηφισιά
Μουρνάν-Σαρμπονί
Το Μουρνάν-Σαρμπονί (γαλλικά: Mournans-Charbonny) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Γιώργος Κατσαούνης
Ο  Γιώργος Κατσαούνης ( σίγουρα όχι αυτός ο τύπος που βλέπετε στη φωτογραφία..) είναι Έλληνας αθλητής της υδατοσφαίρισης που αγωνίζεται στον Ν.Ο.Β., στη θέση του κεντρικού αμυντικού. Γεννήθηκε στις 23 Δεκεμβρίου 1982 στην Αθήνα και αγωνίζεται με την Εθνική Ελλάδας. Έχει αγωνιστεί, επίσης, στις εθνικές ομάδες παίδων, εφήβων και νέων. Είναι Πτυχιούχος, του Εθνικού και Καποδιστριακού Πανεπιστημίου της Αθήνας, στο Τμήμα Επιστήμης Φυσικής Αγωγής και Αθλητισμού. Έχει μεταπτυχιακές σπουδές και Masters of International Business από το αμερικάνικο πανεπιστήμιο Hult Business School.
Βιογραφικό
Ο Γιώργος Κατσαούνης ξεκίνησε την καριέρα του το 1997 στον Ν.Ο. Βουλιαγμένης και στέφθηκε Πρωταθλητής στις κατηγορίες Παίδων, Εφήβων, Νέων Ανδρών και Κυπελλούχος Ανδρών έως το 2000. Τη σεζόν 2001-02 αγωνίστηκε στην Α1 κατηγορία, με το Παλαιό Φάληρο. Το 2002 επέστρεψε στον Ν.Ο. Βουλιαγμένης και αγωνίστηκε με τα χρώματα του Ομίλου στη Α1 κατηγορία έως το καλοκαίρι του 2008. Τη σεζόν 2008-09 αγωνίστηκε στην Α1 κατηγορία με το Ν.Ο. Χίου. Από το Σεπτέμβριο του 2009 εντάχθηκε στο δυναμικό του Πανιωνίου και αγωνίστηκε στην Α1 κατηγορία τη σεζόν 2009-10. Τον Σεπτέμβριο του 2010 επέστρεψε με διετές συμβόλαιο στον Ν.Ο. Βουλιαγμένης Έχει παίξει σε 6 τελικούς πρωταθλημάτων, 6 Κυπέλλων Ελλάδας και ένα ευρωπαϊκό τελικό Λεν Τρόφι, πλέον Europa Cup. Το 2012 με τον Ν.O. Βουλιαγμένης στέφθηκε Πρωταθλητής και Κυπελλούχος νικώντας στις δύο κορυφαίες αθλητικές εκδηλώσεις της χώρας. Την νέα αγωνιστική περίοδο 2012-2013, παίζει με το σκουφάκι του Παναθηναϊκός Α.Ο.. Την περίοδο 2013-2014 απουσιάζει από το ελληνικό πρωτάθλημα λόγω σπουδών στο εξωτερικό. Το 2014-2015 επανέρχεται και παίζει με τον Α.Ν.Ο.Γλυφάδας, όπου συντελεί στην επίτευξη της 3ης θέσης στο πρωτάθλημα Ελλάδας. Την χρονιά αυτή, το 2015 τελειώνει την αθλητική του καριέρα και κρεμάει, όπως συνηθίζεται να λένε στο πόλο το σκουφάκι του. Αρχίζει την επαγγελματική του σταδιοδρομία με πρώτη θέση στο υψηλού επιπέδου γυμναστήριο Holms σαν Venue Manager. Το 2016 προσλαμβάνεται από το adidas Group σαν Junior Marketing Manager της Reebok για Ελλάδα και Κύπρο. Αποχωρεί από την adidas Group το 2017 και ξεκινά δικό του γυμναστήριο με εξειδίκευση στο crossfit το Fitbox-66.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές ΝΟΒ Κατηγορία:Υδατοσφαιριστές ΠΑΟ
Κουρτ Γκέρρον
Ο Κουρτ Γκέρρον (γερμ.: Kurt Gerron, 11 Μαΐου 1897 - 28 Οκτωβρίου 1944) ήταν Γερμανός Εβραίος ηθοποιός και σκηνοθέτης ταινιών.
Ζωή
Έγινε δημοφιλής στο σινεμά με το ρόλο του στην ταινία Ο γαλάζιος άγγελος (Der Blaue Engel, 1930) απέναντι από τη Μαρλένε Ντίτριχ. Στη σκηνή πρωταγωνίστησε στην πρωτότυπη έκδοση του «Dreigroschen Oper», έργο των Μπέρτολτ Μπρεχτ και Κουρτ Βάιλ ,ως Tiger Brown, παρουσιάζοντας το τραγούδι "Haifisch". Το 1930, έγινε σκηνοθέτης σε θέατρο του Βερολίνου, όπου σκηνοθέτησε το "Der Rote Faden" με τους Γκρέτε Βάιζερ και Μαρλένε Ντίτριχ. Συμμετείχε επίσης στη πολύ επιτυχημένη ταινία «Die Drei von der Gasstelle». Με τη διεθνή επιτυχία των σόου, το όνομα και η ηχογραφημένη φωνή του Γκέρρον έγιναν γνωστά σε όλη την Ευρώπη.
Υπό ναζιστικό καθεστώς
Αφού η Βέρμαχτ κατέλαβε τις Κάτω Χώρες, ο Γκέρρον στάλθηκε για πρώτη φορά στο στρατόπεδο διέλευσης στο Westerbork πριν αποσταλεί στο γκέτο του Τερέζιενσταντ. Εκεί αναγκάστηκε από τα SS να πραγματοποιήσει ρόλους που συνήθιζε στη σκηνή.
1662 Χόφμαν
Η Χόφμαν (Hoffmann) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,709. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο μιας συγγενούς του, της Ιρμτράουντ Χόφμαν (Irmtraud Hoffmann).
Κουρτ Γκέρρον
Υπό ναζιστικό καθεστώς
Το 1944, ο Γκέρρον εξαναγκάστηκε να σκηνοθετήσει μια ναζιστική ταινία προπαγάνδας ,που προοριζόταν να προβληθεί σε «ουδέτερα» έθνη (στην Ελβετία, τη Σουηδία και την Ιρλανδία ), που θα έδειχνε πόσο «ανθρώπινες» ήταν οι συνθήκες στο Τερέζιενσταντ. Μόλις τελείωσε η μαγνητοσκόπηση, ο Γκέρρον και τα υπόλοιπα μέλη της παραγωγής μαζί με τον πιανίστα απελάθηκαν με τρένο με τελικό προορισμό το στρατόπεδο του Άουσβιτς. Ο Γκέρρον και η σύζυγός του στάλθηκαν αμέσως στους θαλάμους αερίων μετά την άφιξή τους στις 28 Οκτωβρίου 1944, μαζί με όλους τους ερμηνευτές της ταινίας (εκτός από τον Ρωμαίο και τον κιθαρίστα Κόκο Σούμαν). Την επόμενη μέρα, ο Reichsführer SS Χάινριχ Χίμλερ διέταξε το κλείσιμο των θαλάμων αερίου.
Όλες οι γνωστές πλήρεις λήψεις της τελικής ταινίας του Γκέρρον, η οποία επρόκειτο να ονομαζόταν ''Theresienstadt. Ein Dokumentarfilm aus dem jüdischen Siedlungsgebiet (Τερεζίνα: Ένα ντοκιμαντέρ της εβραϊκής επανεγκατάστασης), και αναφέρεται επίσης ως Der Führer schenkt den Juden eine Stadt'' (ο Φύρερ δίνει στους Εβραίους μια πόλη), καταστράφηκαν το 1945. Είκοσι λεπτά από τα πλάνα ανακαλύφθηκαν στην Τσεχοσλοβακία στα μέσα της δεκαετίας του 1960 και σήμερα η ταινία υπάρχει μόνο σε αποσπασματική μορφή.